pythainlp/thai-financial-dataset huggingface dataset:
ส่วนที่ 2

การรับรองความถูกต้องของข้อมูล

ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัด ระวัง
ในฐานะกรรมการผู้มีอำนาจลงนามผูกพันบริษัทฯ หรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้อง ครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทฯ และบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทฯ มีระบบการเปิดเผยข้อมูลที่ดี
เพื่อให้แน่ใจว่าบริษัทฯ ได้เปิดเผยข้อมูลในส่วนที่เป็นสาระสำคัญทั้งของบริษัทฯ
และบริษัทย่อยอย่างถูกต้องครบถ้วนแล้ว รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทฯ มีระบบการควบคุมภายในที่ดี และควบคุม
ดูแลให้มีการปฏิบัติตามระบบดังกล่าว และข้าพเจ้าได้แจ้งข้อมูลการประเมินระบบการควบคุมภายใน
ณ วันที่ 31 ธันวาคม 2552 ต่อผู้สอบบัญชีและกรรมการตรวจสอบของบริษัทฯ แล้ว
ซึ่งครอบคลุมถึงข้อ บกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผล กระทบต่อการจัดทำรายงานทางการเงินของบริษัทฯ
และบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว
ข้าพเจ้าได้มอบหมายให้นางกรรณิการ์ คติวิชชา เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนางกรรณิการ์ คติวิชชา กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลดังกล่าวข้างต้น

  ----------------------- ----------------------- -------------------------------------------------------
  ชื่อ                      ตำแหน่ง                  ลายมือชื่อ

  นายเย็บ ซู ชวน            ประธาน                  .....................................................
                          และประธานเจ้าหน้าที่บริหาร   

  นางเตียว ลี งอ            กรรมการบริหาร            .....................................................
  ----------------------- ----------------------- -------------------------------------------------------

ผู้รับมอบอำนาจ

นางกรรณิการ์ คติวิชชา ผู้จัดการฝ่ายบัญชีและการเงิน
.....................................................
7. โครงสร้างเงินทุน

 หลักทรัพย์ของบริษัทฯ

บริษัทฯ มีทุนจดทะเบียน 271.70 ล้านบาท เรียกชำระแล้ว 268.87 ล้านบาท แบ่งเป็นหุ้นสามัญ
226.51 ล้านหุ้น และหุ้นบุริมสิทธิ 42.36 ล้านหุ้น มูลค่าที่ตราไว้หุ้นละ 1 บาท

  ข้อตกลงระหว่างผู้ถือหุ้นรายใหญ่ในเรื่องที่มีผลกระทบต่อการออกและเสนอขายหลักทรัพย์หรือการบริหารงานของบริษัทฯ

-ไม่มีผลกระทบ-

ผู้ถือหุ้น

รายชื่อผู้ถือหุ้นรายใหญ่ ณ 17 กุมภาพันธ์ 2553 มีดังนี้

  ------- ----------------------------- ----------------- ------------------
  ผู้ถือหุ้น                                 จำนวนหุ้น           ร้อยละ

  1       กลุ่มของนายเย็บ ซู ชวน            88,590,210        32.95

  2       โซจิทสึ คอร์ปอเรชั่น               42,360,000        15.75

  3       กลุ่มจุฬางกูล                     25,750,000        9.58

  4       บริษัท ไทยเอ็นวีดีอาร์ จำกัด         7,285,801         2.71

  5       นางกรรณิการ์ คติวิชชา             7,103,045         2.64

  6       นายสุรินทร์ นภาพฤกษ์ชาติ           7,051,300         2.62

  7       นายปรีชา ลีละศิธร                5,000,000         1.86

  8       น.ส.สุณี เสรีภาณุ                 4,000,000         1.49

  9       นายสมพงษ์ เผอิญโชค              3,930,200         1.46

  10      นายประสงค์ ธาราไชย             3,500,000         1.30
  ------- ----------------------------- ----------------- ------------------

นโยบายการจ่ายเงินปันผล

บริษัทฯ และบริษัทย่อยมีนโยบายจ่ายเงินปันผลในอัตราไม่ต่ำกว่าร้อยละ 10
ของกำไรสุทธิหลังหักภาษีโดยขึ้นอยู่กับภาวะเศรษฐกิจและโครงการดำเนินธุรกิจในอนาคตของบริษัทฯ
และบริษัทย่อย
9. การควบคุมภายใน

คณะกรรมการตรวจสอบของบริษัทฯ มีการประเมินความเหมาะสมของการควบคุมภายในของบริษัทฯ
และบริษัทย่อย และสรุปว่าบริษัทฯและบริษัทย่อยมีระบบการควบคุมภายในที่มีประสิทธิภาพ
ซึ่งผลที่ได้นั้นสอดคล้องกับขั้นตอนที่กำหนดไว้และสอดคล้องกับบทบัญญัติตามกฎหมายและนโยบายการกำกับดูแลกิจการ
โดยปฏิบัติตามมาตรฐานการบัญชีและการควบคุมภายในของบริษัทฯ และไม่มีข้อบกพร่องที่มีนัยสำคัญ
รายละเอียดของการควบคุมภายในสามารถสรุปได้ดังนี้

องค์กรและสิ่งแวดล้อม

บริษัทฯได้กำหนดเป้าหมายและวิสัยทัศน์ให้พนักงานปฏิบัติเพื่อให้บรรลุผลการปฏิบัติงานที่ได้มีการวางแผนไว้
การวางแผนงบประมาณและการตรวจสอบการบริหารการจัดการรายเดือน
ได้มีการนำมาใช้เพื่อให้บรรลุเป้าหมายที่ได้ตั้งไว้

นอกจากนี้บริษัทฯยังตระหนักความสำคัญในการพัฒนากระบวนการผลิต
ดังเห็นได้จากการที่บริษัทฯได้รับการรับรองจากระบบมาตรฐานการบริหารคุณภาพและสิ่งแวดล้อม
ISO/TS16949 และ ISO 14001 ในขณะเดียวกันบริษัทฯ
ยังได้มีการจัดตั้งหน่วยงานที่รับผิดชอบในการตรวจสอบและติดตามในการปฏิบัติที่สอดคล้องกับข้อกำหนด

การบริหารความเสี่ยง

ผู้บริหารของบริษัทฯ
ได้ตรวจสอบและควบคุมปัจจัยเสี่ยงที่อาจเกิดขึ้นอยู่เป็นประจำและได้มีการใช้เครื่องมือบริหารความเสี่ยงชนิดต่างๆ
ที่กล่าวไว้ในส่วนการบริหารความเสี่ยง เพื่อลดความเสี่ยงที่อาจจะเกิดขึ้น

กิจกรรมการควบคุม

บริษัทฯได้มุ่งเน้นในการดำเนินกิจกรรมการควบคุมอย่างเข้มงวด ดังนี้

•
บริษัทฯมีการควบคุมอย่างเพียงพอในการใช้สินทรัพย์ของบริษัทฯในทางที่ไม่เหมาะสมเพื่อประโยชน์ของผู้บริหารและกรรมการของบริษัทฯ

• บริษัทฯมีการแบ่งแยกหน้าที่การบริหารงานหลักอย่างชัดเจนเพื่อป้องกันการทุจริตที่อาจเกิดขึ้น
ซึ่งการแบ่งแยกหน้าที่เหล่านี้รวมถึงการแบ่งแยกหน้าที่ในการอนุมัติ การบันทึก และ การดูแลสินทรัพย์

ระบบสารสนเทศและการสื่อสารข้อมูล

คณะกรรมการบริษัทจะได้รับข้อมูลสำคัญในลักษณะของรายงานเชิงวิเคราะห์เปรียบเทียบหลักการและเหตุผล
รวมทั้งเอกสารสนับสนุนต่างๆ เป็นเวลา 7 วันล่วงหน้าก่อนการประชุม
เลขานุการของบริษัทฯมีหน้าที่รับผิดชอบในการให้คำแนะนำเกี่ยวกับระเบียบและกฎของพระราชบัญญัติหลักทรัพย์และตลาดหลักทรัพย์
พุทธศักราช 2551 และพระราชบัญญัติบริษัทมหาชนจำกัด พุทธศักราช 2535
ซึ่งคณะกรรมการของบริษัทฯควรได้รับทราบ ดูแลกำกับกิจกรรม และประสานงาน
เพื่อให้สอดคล้องกับมติคณะกรรมการ
และทำหน้าที่เป็นศูนย์กลางของการจัดทำและส่งมอบเอกสารต่างๆ เช่น การลงทะเบียนของผู้บริหาร
การแจ้งการประชุมกรรมการ การจัดทำบันทึกการประชุมของคณะกรรมการ
โดยเริ่มดำเนินการตั้งแต่บมจ. อาปิโก ไฮเทค ได้มีการจดทะเบียนในตลาดหลักทรัพย์ในปี
พุทธศักราช 2545

คณะกรรมการตรวจสอบบัญชีรวมถึงผู้สอบบัญชีและกลุ่มบุคคลที่เกี่ยวข้อง
ได้มีส่วนร่วมในการจัดทำงบการเงินของบริษัทฯทุกไตรมาสเพื่อให้มั่นใจว่าได้มีการปฏิบัติตามมาตรฐานการบัญชีที่รับรองทั่วไป
นอกจากนี้เอกสารสนับสนุนการบันทึกบัญชีจะถูกจัดเก็บไว้อย่างครบถ้วนเพื่อความโปร่งใสในการตรวจสอบและใช้ในการดำเนินงานต่างๆ

บริษัทฯได้นำโปรแกรม Oracle Enterprise Resource Planning (ERP)
มาใช้ทั่วทั้งองค์กรเพื่อปรับปรุง ระบบเทคโนโลยีและการสื่อสารข้อมูลของบริษัทฯ
10. รายการระหว่างกัน

การเปิดเผยรายการระหว่างกันในปีที่ผ่านมา

ระหว่างปี กลุ่มบริษัท อาปิโก มีรายการธุรกิจที่สำคัญกับกิจการที่เกี่ยวข้องกับบริษัทย่อย บริษัทร่วมทุน
และบริษัทที่เกี่ยวข้องกัน
รายการธุรกิจดังกล่าวเป็นไปตามเงื่อนไขทางการค้าและหลักเกณฑ์ตามที่ตกลงกันระหว่างกลุ่มบริษัท
อาปิโก และบริษัทเหล่านั้น ซึ่งเป็นไปตามปกติธุรกิจ
โดยได้เปิดเผยไว้ในหมายเหตุประกอบงบการเงินข้อที่ 6 ของบริษัทฯ ณ วันที่ 31 ธันวาคม 2552
แล้ว

ความจำเป็นและความสมเหตุสมผลของรายการระหว่างกัน

ระหว่างปี 2552 บริษัทฯได้เพิ่มทุนในบริษัทย่อยหลายแห่ง
และได้มีการโยกย้ายการลงทุนจากบริษัทย่อยแห่งหนึ่งไปลงทุนในกิจการอื่น

การซื้อขายสินค้าระหว่างกันที่เกิดขึ้นระหว่างปีในปัจจุบันส่วนใหญ่เป็นการซื้อขายสินค้า ชิ้นส่วนรถยนต์
และแม่พิมพ์ให้กับบริษัทที่เกี่ยวข้องซึ่งดำเนินธุรกิจอุตสาหกรรมประเภทเดียวกัน โดยบริษัทฯ
มีนโยบายการกำหนดราคาซื้อขายกันในราคาตามปกติธุรกิจ เช่นเดียวกับที่ขายให้กับบุคคลภายนอก
หรือกำหนดราคาซื้อขายตามราคาตลาด กรรมการตรวจสอบของบริษัทฯ
ได้พิจารณารายการระหว่างกันแล้วมีความเห็นว่ารายการดังกล่าวเป็นรายการตามปกติธุรกิจบริษัท
และเป็นไปอย่างสมเหตุสมผลและจำเป็นต่อการดำเนินธุรกิจของบริษัทฯ
โดยบริษัทฯได้พิจารณาถึงประโยชน์สูงสุดที่บริษัทฯ พึงได้รับเป็นสำคัญ

บริษัทฯมีนโยบายการคำนวณดอกเบี้ยเงินกู้ยืมระหว่างกัน
โดยอิงอัตราดอกเบี้ยของธนาคารพาณิชย์เป็นหลัก
และจะเป็นการให้กู้ยืมเฉพาะกรณีที่มีความจำเป็นต้องใช้เงินเร่งด่วนและชั่วคราวเท่านั้น

นโยบายหรือแนวโน้มการทำรายการระหว่างกัน

บริษัทฯ มีนโยบายในการทำรายการระหว่างกันที่เกิดขึ้นในปัจจุบันต่อไปในอนาคต
โดยให้ดำเนินการไปตามปกติธุรกิจในราคาตลาด
ซึ่งสามารถเปรียบเทียบได้กับราคาที่กำหนดให้กับบุคคลภายนอก ซึ่งจะเกิดประโยชน์แก่ทั้งกลุ่มบริษัทฯ

รายการระหว่างกันที่อาจเกิดขึ้นในอนาคตนั้น คณะกรรมการบริษัท
จะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ
คำสั่ง หรือข้อกำหนดของตลาดหลักทรัพย์แห่งประเทศไทย
รวมถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยงและการได้มาหรือจำหน่ายทรัพย์สินที่สำคัญของบริษัทฯ
หรือบริษัทย่อยตามมาตรฐานบัญชีที่กำหนดโดยสมาคมนักบัญชี และผู้สอบบัญชีรับอนุญาตแห่งประเทศไทย

ทั้งนี้ หากมีรายการระหว่างกันของบริษัทฯ
หรือบริษัทย่อยเกิดขึ้นกับบุคคลที่อาจมีความขัดแย้งทางผลประโยชน์ มีส่วนได้ส่วนเสีย
หรืออาจมีความขัดแย้งทางผลประโยชน์ในอนาคต บริษัทฯ
จะได้ให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้น
ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทฯ จะมอบหมายให้ผู้เชี่ยวชาญอิสระหรือผู้สอบบัญชีของบริษัทฯ
เป็นผู้ให้ความเห็นเกี่ยวกับรายการระหว่างกันดังกล่าว
เพื่อนำไปใช้ประกอบการตัดสินใจของคณะกรรมการ หรือผู้ถือหุ้นตามแต่กรณี ทั้งนี้บริษัทฯ
จะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัทฯ
แบบ 56-1

[]

แบบแสดงรายการข้อมูลประจำปี

สิ้นสุดวันที่ 31 ธันวาคม 2552

บริษัท อาปิโก ไฮเทค จำกัด (มหาชน)

สารบัญ

หน้า

ส่วนที่ 1 บริษัทที่ออกหลักทรัพย์

1 ข้อมูลทั่วไป 1

2 ปัจจัยความเสี่ยง 6

3 ลักษณะการประกอบธุรกิจ 11

4 การประกอบธุรกิจของแต่ละสายผลิตภัณฑ์ 22

5 ทรัพย์สินที่ใช้ในการประกอบธุรกิจ 47

6 ข้อพิพาททางกฎหมาย 49

7 โครงสร้างเงินทุน 50

8 การจัดการ 52

9 การควบคุมภายใน 64

10 รายการระหว่างกัน 66

11 ฐานะการเงินและผลการดำเนินงาน 68

12 ข้อมูลอื่นที่เกี่ยวข้อง 77

ส่วนที่ 2 การรับรองความถูกต้องของข้อมูล 80

เอกสารแนบ 1 รายละเอียดเกี่ยวกับกรรมการ ผู้บริหารและผู้มีอำนาจควบคุมของบริษัทฯ 82

เอกสารแนบ 2 รายละเอียดเกี่ยวกับกรรมการของบริษัทย่อย 91

เอกสารแนบ 3 คำนิยามของอัตราส่วนทางการเงิน 93
ส่วนที่ 1

บริษัทที่ออกหลักทรัพย์

1. ข้อมูลทั่วไป**

ชื่อบริษัท : บริษัท อาปิโก ไฮเทค จำกัด (มหาชน) (“บริษัทฯ”, “AH”)

ที่ตั้งสำนักงานใหญ่ : เลขที่ 99 หมู่ที่ 1 นิคมอุตสาหกรรมไฮเทค ตำบลบ้านเลน อำเภอบางปะอิน
จังหวัดพระนครศรีอยุธยา 13160

ประเภทธุรกิจ : ประกอบธุรกิจออกแบบ ผลิต และติดตั้งอุปกรณ์จับยึดเพื่อใช้ในการประกอบรถยนต์
(Car Assembly Jigs) แบบครบวงจร ออกแบบและผลิตแม่พิมพ์ (Stamping Dies)
และผลิตชิ้นส่วนประกอบรถยนต์ (OEM Auto P arts) เพื่อส่งให้ผู้ผลิตรถยนต์

มีบริษัทย่อย และบริษัทร่วมดำเนินธุรกิจที่เกี่ยวข้องกันจำนวน 27 บริษัท โดยมี 22
บริษัทตั้งอยู่ในประเทศ และบริษัท 5 แห่งตั้งอยู่ในต่างประเทศ
โดยดำเนินธุรกิจทางด้านการผลิตโครงรถกระบะ (Chassis Frame) ผลิตชิ้นส่วนรถยนต์ตีอัดขึ้นรูป
(Forging) บริการตีกลึงอะไหล่ชิ้นส่วนรถยนต์ (Machining)
ผลิตภัณฑ์พิมพ์ลายไม้และกำมะหยี่เทียม ผลิตชิ้นส่วนประดับยนต์
ผลิตวิจัยและพัฒนาการวิศวกรรมยานยนต์ ผลิตอุปกรณ์ระบบนำทางของรถยนต์
ธุรกิจด้านการพัฒนาโปรแกรมคอมพิวเตอร์สำหรับอุปกรณ์ระบบนำทางรถยนต์
ผลิตและจำหน่ายชิ้นส่วนพลาสติก และธุรกิจยานยนต์

เลขทะเบียนบริษัท : 0107545000179

โทรศัพท์ : (66) 35 350880 โทรสาร : (66) 35 350881

โฮมเพจบริษัท : www.aapico.com อีเมล์ : aapico@aapico.com

ทุนจดทะเบียน : 285,183,600 บาท ประกอบด้วย หุ้นสามัญ 242,823,600 หุ้น*

หุ้นบุริมสิทธิ 42,360,000 หุ้น*

ทุนชำระแล้ว : 282,360,000 บาท ประกอบด้วย หุ้นสามัญ 240,000,000 หุ้น*

หุ้นบุริมสิทธิ 42,360,000 หุ้น*

*ราคาหุ้นละ 1 บาท

**ข้อมูล ณ วันที่ 31 ธันวาคม 2552

[]1.1 ข้อมูลทั่วไปของบริษัทย่อย และบริษัทร่วม

[]

[]

1.2 บุคคลอ้างอิง

(1) บริษัท ศูนย์รับฝากหลักทรัพย์ (ประเทศไทย) จำกัด : นายทะเบียนหลักทรัพย์

  ที่อยู่ : 62 ถนน รัชดาภิเษก แขวงคลองเตย เขตคลองเตย กรุงเทพฯ 10110

  โทรศัพท์ : (66) 2 229 2800

  โทรสาร : (66) 2 359 1259

(2) บริษัท สำนักงาน เอินส์ท แอนท์ ยัง จำกัด : ผู้สอบบัญชี

  ที่อยู่ : ชั้น 33 อาคารเลครัชดา เลขที่ 193/136-137 ถนนรัชดาภิเษกตัดใหม่ แขวงคลองเตย
  เขตคลองเตย กรุงเทพฯ 10110

  โทรศัพท์ : (66) 2 264 077, (66) 2 661 9190

  โทรสาร : (66) 2 2640 0789, (66) 2 661 9192

(3) บริษัท รอยัล แอดโวเคทส์ อินเตอร์เนชั่นแนล จำกัด : ที่ปรึกษาทางกฎหมาย

  ที่อยู่ : 2/4 ชั้น 5 อาคารนายเลิศทาวเวอร์ ถนนวิทยุ แขวงลุมพินี เขตปทุมวัน กรุงเทพฯ
  10330

  โทรศัพท์ : (66) 2 665 2112

  โทรสาร : (66) 2 665 2118
1.12 ข้อมูลอื่นที่เกี่ยวข้อง

- ไม่มี -
1.9 การควบคุมภายใน

คณะกรรมการบริษัทได้วางมาตรการเพื่อการตรวจสอบภายในที่เป็นระบบและมีประสิทธิภาพ
เพื่อให้สามารถบ่งชี้ได้ถึงความเสี่ยงที่อาจเกิดขึ้น โดยกำหนดขั้นตอนการปฏิบัติงานให้กับผู้ปฏิบัติ
ผู้อนุมัติ และผู้ควบคุมตรวจสอบ เพื่อป้องกันความเสี่ยงในทุกขั้นตอนการทำงาน นอกจากนี้
คณะกรรมการตรวจสอบยังทบทวนการจัดการความเสี่ยง การวางแผน
และกำหนดขอบเขตการตรวจสอบภายในเพื่อให้เกิดประสิทธิภาพร่วมกับหน่วยงานตรวจสอบภายในของบริษัท
โดยผลของการตรวจสอบภายในและคำแนะนำในการแก้ไขจะรายงานให้กับคณะกรรมการบริษัททราบ
นอกจากนี้
ผู้สอบบัญชียังได้ทำการประเมินและตรวจสอบระบบการควบคุมภายในของบริษัทเป็นประจำทุกปี

ทั้งนี้ บุคลากรของบริษัทยังได้รับการปลูกฝังให้ยึดมั่นการปฏิบัติงานที่ดี มีวินัย และซื่อสัตย์
ซึ่งส่งผลต่อผลตอบแทนที่จะได้รับของทุกคนในองค์กร
โดยการดำเนินการดังกล่าวถือเป็นแนวทางหนึ่งที่ช่วยป้องกันความเสี่ยงที่อาจเกิดขึ้นได้
1.0 ข้อมูลสรุป (Executive Summary)

บริษัท ไดเมท (สยาม) จำกัด (มหาชน) (Dimet (Siam) Public Company Limited)
(“บริษัท”) จดทะเบียนก่อตั้งขึ้นเมื่อวันที่ 9 กุมภาพันธ์ 2525
เพื่อดำเนินธุรกิจผลิตและจำหน่ายผลิตภัณฑ์สีคุณภาพสูงสำหรับใช้ทาในงานอุตสาหกรรม
และงานโครงเหล็กที่ใช้ในงานก่อสร้างต่างๆ อาทิ โรงงานอุตสาหกรรมปิโตรเคมี โรงกลั่นน้ำมัน
โรงผลิตไฟฟ้า แท่นขุดเจาะน้ำมันและก๊าซในอ่าวไทย เพื่อป้องกันสนิมเหล็ก รวมไปถึงสีเคลือบไม้
สีทาอาคาร สีทาเฟอร์นิเจอร์ และสีพ่นรถยนต์คุณภาพสูงสำหรับงานซ่อม มีสำนักงานตั้งอยู่เลขที่ 602
หมู่ที่ 2 นิคมอุตสาหกรรมบางปูซอย 1 ถนนสุขุมวิท ตำบลบางปูใหม่ อำเภอเมืองสมุทรปราการ
จังหวัดสมุทรปราการ ปัจจุบันบริษัทมีทุนจดทะเบียนทั้งสิ้น 90,000,000 บาท (เก้าสิบล้านบาทถ้วน)
และมีจำนวนทุนจดทะเบียนชำระแล้วเท่ากับ 90,000,000 บาท (เก้าสิบล้านบาทถ้วน)
แบ่งเป็นหุ้นสามัญจำนวน 180,000,000 หุ้น มูลค่าที่ตราไว้หุ้นละ 0.50 บาท

ในปี 2553 บริษัทมีกำลังการผลิตทั้งสิ้นประมาณ 5,250,000 ลิตรต่อปี
และมีอัตราการใช้กำลังการผลิต (Utilization Rate) ประมาณร้อยละ 65 ของกำลังการผลิต
โดยผลิตภัณฑ์สีคุณภาพสูงที่บริษัทผลิตและจำหน่าย แบ่งออกเป็น 5 ผลิตภัณฑ์หลัก ได้แก่
ผลิตภัณฑ์สีป้องกันสนิม สีเคลือบไม้ สีอุตสาหกรรม สีทาอาคาร และสีพ่นรถยนต์สำหรับงานซ่อม
โดยในงวดบัญชีปี 2553 (ตั้งแต่เดือนกรกฎาคม 2552 ถึงเดือนมิถุนายน 2553)
บริษัทมีสัดส่วนมูลค่าการจำหน่ายแยกตามประเภทผลิตภัณฑ์คิดเป็นร้อยละ 49.19 ร้อยละ 24.57
ร้อยละ 10.31 และร้อยละ 4.58 กลุ่มลูกค้าเป้าหมายของบริษัท ได้แก่
กลุ่มผู้ประกอบการในอุตสาหกรรมที่เกี่ยวข้องกับพลังงานและการก่อสร้างงานโครงเหล็กต่างๆ อาทิ
โรงงานอุตสาหกรรมปิโตรเคมี โรงกลั่นน้ำมัน โรงผลิตไฟฟ้า
แท่นขุดเจาะน้ำมันและก๊าซในอ่าวไทยเพื่อป้องกันสนิมเหล็ก ส่วนลูกค้ากลุ่มรองลงมาได้แก่
กลุ่มผู้ประกอบการที่ดำเนินธุรกิจส่งออกเฟอร์นิเจอร์ และธุรกิจอสังหาริมทรัพย์

บริษัทมีบริษัทย่อยและบริษัทที่เกี่ยวข้อง กล่าวคือ บริษัทย่อย 1 บริษัท ได้แก่ บริษัท เอเชี่ยน
คอร์โรชั่น คอนโทรล เทรดดิ้ง จำกัด (“ACCT”)
ซึ่งดำเนินธุรกิจจำหน่ายสีและให้บริการรับเหมาทาสีงานโครงการ
โดยบริษัทเข้าถือหุ้นในสัดส่วนร้อยละ 99.98 ของทุนจดทะเบียนของ ACCT ซึ่งเท่ากับ 4,000,000
บาท และบริษัทที่เกี่ยวข้อง 2 บริษัทได้แก่ บริษัท ซันโค้ท (ไทยแลนด์) จำกัด (“SUNCOAT”)
ซึ่งดำเนินธุรกิจจำหน่ายสีทนความร้อนสำหรับใช้ในอุตสาหกรรมยานยนต์ และชิ้นส่วนเครื่องใช้ไฟฟ้า
โดยบริษัทเข้าถือหุ้นในสัดส่วนร้อยละ 10 ของทุนจดทะเบียนของ SUNCOAT และบริษัท โซลิด
คอนสตรัคชั่น จำกัด (“SOLID”) ดำเนินธุรกิจรับเหมาก่อสร้าง โดยมีกรรมการ กรรมการบริหาร
และกรรมการผู้มีอำนาจลงนามของ SOLID เป็นบุคคลที่เกี่ยวข้องกับนางอัจฉรา โมมินทร์
ซึ่งเป็นกรรมการ กรรมการบริหาร และผู้บริหารบริษัท เข้าถือหุ้นในสัดส่วนร้อยละ 57
ของทุนจดทะเบียนและมีอำนาจควบคุมใน SOLID

ในงวดบัญชีปี 2553 บริษัทมีรายได้รวมเท่ากับ 290.36 ล้านบาท เพิ่มขึ้นจากงวดบัญชีปี 2552
ซึ่งเท่ากับ 288.36 ล้านบาท มีต้นทุนขายและบริการเท่ากับ 205.47 ล้านบาท ลดลงจากงวดบัญชีปี
2552 ซึ่งเท่ากับ 212.18 ล้านบาท โดยมีกำไรสุทธิเท่ากับ 5.61 ล้านบาท ลดลงจากงวดบัญชีปี
2552 ซึ่งเท่ากับ 6.44 ล้านบาท ทั้งนี้เป็นผลจากการเพิ่มขึ้นของค่าใช้จ่ายในการขายที่เพิ่มขึ้นจาก
40.11 ล้านบาทในงวดบัญชีปี 2552 เป็น 48.51 ล้านบาทในงวดบัญชีปี 2553
ซึ่งเป็นผลจากการดำเนินนโยบายด้านการตลาดเพื่อเพิ่มยอดขายผลิตภัณฑ์
เอกสารแนบ 1

รายละเอียดเกี่ยวกับกรรมการ ผู้บริหาร และผู้มีอำนาจควบคุมของบริษัท
1.6 ข้อพิพาททางกฎหมาย

- ไม่มี -
1.7 โครงสร้างเงินทุน

1. หลักทรัพย์ของบริษัท

บริษัทมีทุนจดทะเบียน 90,000,000 บาท แบ่งเป็นหุ้นสามัญ 180,000,000 หุ้น
มูลค่าที่ตราไว้หุ้นละ 0.50 บาท (ห้าสิบสตางค์) โดยเป็นทุนชำระแล้ว 90,000,000 บาท

2. ผู้ถือหุ้น

รายชื่อผู้ถือหุ้นของบริษัท เมื่อวันที่ 30 มิถุนายน 2553 มีดังต่อไปนี้

  -------------------------------------------- ---------------- ---------
  รายชื่อ                                        จำนวนหุ้น (หุ้น)     ร้อยละ

  1. นายสุรพล รุจิกาญจนา                          21,845,400       12.14

  2. นางเสาวลักษณ์ โชคอาภรณ์ชัย                    20,145,400       11.19

  3. นางอัจฉรา โมมินทร์                           19,101,000       10.61

  4. นางสาวชมภร กมลสุทธิ                         9,801,200        5.45

  5. นายโชคชัย เนียมรัตน์                          8,049,600        4.47

  6. นายวีรชัย พิพัฒน์พวงทอง                        8,005,500        4.45

  7. นางสาววิสสุตา รุจิกาญจนา                      7,702,200        4.28

  8. นายทันสิษฐ์ รุจิกาญจนา                         7,534,800        4.19

  9. นางสาวสยมพร บัวภูมิ                          6,759,800        3.76

  10. นายชัชวาล อัศวกนกศิลป์                       6,500,600        3.61

  11. นายอำนาจ สุอุทัย                            5,360,000        2.98

  12. อื่นๆ                                      59,194,500       32.87

  รวม                                          180,000,000      100.00
  -------------------------------------------- ---------------- ---------

3. นโยบายการจ่ายเงินปันผล

บริษัทมีนโยบายการจ่ายเงินปันผลให้แก่ผู้ถือหุ้นในแต่ละปี ไม่น้อยกว่าร้อยละ 40
ของกำไรสุทธิที่เหลือหลังจากหักสำรองต่างๆ
ทุกประเภทตามที่ได้กำหนดไว้ในข้อบังคับของบริษัทและตามกฎหมาย
หากไม่มีเหตุจำเป็นอื่นใดและการจ่ายเงินปันผลนั้นไม่มีผลกระทบต่อการดำเนินงานปกติของบริษัทอย่างมีนัยสำคัญ
โดยมติคณะกรรมการบริษัทที่อนุมัติให้จ่ายเงินปันผลนั้น ให้นำเสนอเพื่อขออนุมัติจากที่ประชุมผู้ถือหุ้น
เว้นแต่เป็นการจ่ายเงินปันผลระหว่างกาล ให้คณะกรรมการบริษัทมีอำนาจอนุมัติให้จ่ายเงินปันผลได้
แล้วให้รายงานให้ที่ประชุมผู้ถือหุ้นทราบในการประชุมคราวต่อไป

สำหรับบริษัทย่อยของบริษัท บริษัทไม่ได้กำหนดนโยบายการจ่ายเงินปันผลของบริษัทย่อย
โดยการจ่ายเงินปันผลของบริษัทย่อยจะขึ้นอยู่กับผลดำเนินงานของบริษัทย่อยดังกล่าว
ทั้งนี้หากมีการประกาศจ่ายเงินปันผลจะต้องจัดสรรเงินสำรองตามกฎหมายอย่างน้อยร้อยละ 5
ของกำไรสุทธิที่จ่ายปันผล จนกว่าเงินสำรองดังกล่าวมีมูลค่าเท่ากับร้อยละ 10
ของทุนจดทะเบียนของบริษัท
และการจ่ายเงินปันผลนั้นไม่มีผลกระทบต่อการดำเนินงานปกติของบริษัทอย่างมีนัยสำคัญ
โดยมติคณะกรรมการบริษัทที่อนุมัติให้จ่ายเงินปันผลนั้น ให้นำเสนอเพื่อขออนุมัติจากที่ประชุมผู้ถือหุ้น
เว้นแต่เป็นการจ่ายเงินปันผลระหว่างกาล ให้คณะกรรมการบริษัทมีอำนาจอนุมัติให้จ่ายเงินปันผลได้
แล้วให้รายงานให้ที่ประชุมผู้ถือหุ้นทราบในการประชุมคราวต่อไป
ส่วนที่ 2

การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้วด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
    เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
    และบริษัทได้แจ้งข้อมูลการประเมินระบบการควบคุมภายใน ณ วันที่ 25 สิงหาคม 2553
    ต่อผู้สอบบัญชีและคณะกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายสุรพล รุจิกาญจนา เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนายสุรพล รุจิกาญจนา กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1.  นายสุรพล รุจิกาญจนา ประธานกรรมการ นายสุรพล รุจิกาญจนา

กรรมการบริหาร และกรรมการผู้จัดการ

2.  นางเสาวลักษณ์ โชคอาภรณ์ชัย รองประธานกรรมการ นางเสาวลักษณ์ โชคอาภรณ์ชัย

กรรมการบริหาร

3.  นางอัจฉรา โมมินทร์ กรรมการ และกรรมการบริหาร นางอัจฉรา โมมินทร์

4.  นายอำนาจ สุอุทัย กรรมการ และกรรมการบริหาร นายอำนาจ สุอุทัย

5.  นายโชคชัย เนียมรัตน์ กรรมการ และกรรมการบริหาร นายโชคชัย เนียมรัตน์

6.  นายชัชวาล อัศวกนกศิลป์ กรรมการ และกรรมการบริหาร นายชัชวาล อัศวกนกศิลป์

7.  นางสาวสยมพร บัวภูมิ กรรมการ และกรรมการบริหาร นางสาวสยมพร บัวภูมิ

ผู้อำนวยการฝ่ายการเงิน

(ประทับตราบริษัท)

ผู้รับมอบอำนาจ

นายสุรพล รุจิกาญจนา ประธานกรรมการ นายสุรพล รุจิกาญจนา
กรรมการบริหาร และกรรมการผู้จัดการ
แบบ 56-1

[]

แบบแสดงรายการข้อมูลประจำปี
สิ้นสุดวันที่ 30 มิถุนายน 2553
บริษัท ไดเมท (สยาม) จำกัด (มหาชน)

สารบัญ

หน้า

ส่วนที่ 1 บริษัทที่ออกหลักทรัพย์ 1.0-1

  1. ข้อมูลทั่วไป 1.1-1

  2. ปัจจัยความเสี่ยง 1.2-1

3.  ลักษณะการประกอบธุรกิจ 1.3-1

4.  การประกอบธุรกิจของแต่ละสายผลิตภัณฑ์ 1.4-1

5.  ทรัพย์สินที่ใช้ในการประกอบธุรกิจ 1.5-1

6.  ข้อพิพาททางกฎหมาย 1.6-1

7.  โครงสร้างเงินทุน 1.7-1

8.  การจัดการ 1.8-1

9.  การควบคุมภายใน 1.9-1

10. รายการระหว่างกัน 1.10-1

11. ฐานะการเงินและผลการดำเนินงาน 1.11-1

12. ข้อมูลอื่นที่เกี่ยวข้อง 1.12-1

ส่วนที่ 2 การรับรองความถูกต้องของข้อมูล 2.0-1

เอกสารแนบ 1 รายละเอียดเกี่ยวกับกรรมการ ผู้บริหาร และผู้มีอำนาจควบคุมของบริษัท

คำจำกัดความ

บริษัท หมายถึง บริษัท ไดเมท (สยาม) จำกัด (มหาชน)

WATTYL หมายถึง Wattyl Australia Pty Limited

AMERON หมายถึง Ameron International Corporation

PPG หมายถึง PPG Industries Inc.

ACCT หมายถึง บริษัท เอเชี่ยน คอร์โรชั่น คอนโทรล เทรดดิ้ง จำกัด

SUNCOAT หมายถึง บริษัท ซันโค้ท (ไทยแลนด์) จำกัด

SOLID หมายถึง บริษัท โซลิด คอนสตรัคชั่น จำกัด

กองทุนรวม หมายถึง กองทุนรวมเพื่อร่วมลงทุนในวิสาหกิจขนาดกลางและขนาดย่อม

ตลาดหลักทรัพย์ฯ หมายถึง ตลาดหลักทรัพย์ เอ็ม เอ ไอ (mai)

สำนักงาน ก.ล.ต. หมายถึง สำนักงานคณะกรรมการกำกับหลักทรัพย์และตลาดหลักทรัพย์
1.9 การควบคุมภายใน

คณะกรรมการบริษัทได้วางมาตรการเพื่อการตรวจสอบภายในที่เป็นระบบและมีประสิทธิภาพ
เพื่อให้สามารถบ่งชี้ได้ถึงความเสี่ยงที่อาจเกิดขึ้น โดยกำหนดขั้นตอนการปฏิบัติงานให้กับผู้ปฏิบัติ
ผู้อนุมัติ และผู้ควบคุมตรวจสอบ เพื่อป้องกันความเสี่ยงในทุกขั้นตอนการทำงาน

นอกจากนี้ คณะกรรมการตรวจสอบยังทบทวนการจัดการความเสี่ยง การวางแผน
กำหนดขอบเขตการตรวจสอบ
การสอบทานและการประเมินความเพียงพอของระบบควบคุมภายในและคุณภาพรวมของรายงานการเงินของบริษัทร่วมกับผู้สอบบัญชีและหน่วยงานตรวจสอบภายในของบริษัท
โดยผลของการตรวจสอบภายในและคำแนะนำในการแก้ไขจะรายงานให้กับคณะกรรมการบริษัททราบทุกไตรมาส

ทั้งนี้ บุคลากรของบริษัทยังได้รับการปลูกฝังให้ยึดมั่นการปฏิบัติงานที่ดี มีวินัย และซื่อสัตย์
ซึ่งส่งผลต่อผลตอบแทนที่จะได้รับของทุกคนในองค์กร
โดยการดำเนินการดังกล่าวถือเป็นแนวทางหนึ่งที่ช่วยป้องกันความเสี่ยงที่อาจเกิดขึ้นได้ในอนาคต
1.6 ข้อพิพาททางกฎหมาย

บริษัทยื่นฟ้องร้องเพื่อเรียกชำระค่าสินค้าจากลูกหนี้การค้ารายหนึ่ง ซึ่งมีมูลหนี้เกินกว่าร้อยละ 5
ของส่วนของผู้ถือหุ้น ณ สิ้นปี 2554 ทั้งนี้
ปัจจุบันบริษัทอยู่ระหว่างการฟ้องร้องดำเนินคดีกับลูกหนี้การค้ารายดังกล่าว โดย ณ วันที่ 30
มิถุนายน 2554 บริษัทได้ตั้งสำรองหนี้แล้วทั้งจำนวน